தூத்துக்குடி மாவட்டம் கோவில்பட்டி வருவாய் கோட்டத்துக்குட்பட்ட பகுதியில் வாழ்ந்து வரும் காட்டுநாயக்கர் சமூக மக்களுக்குக் கடந்த சில வருடங்களாக சாதிச் சான்றிதழ் வழங்காமல் காலதாமதம் செய்யப்படுவதாக புகார் எழுந்தது. இதனால், அந்தச் சமூகத்தைச் சேர்ந்த மாணவர்கள், சாதிச்சான்றிதழ் இல்லாமல் கல்விச் சலுகைகள், கல்வி உதவித்தொகை மற்றும் அரசு வேலைவாய்ப்புகள் கிடைக்காமல் அவதிப்பட்டு வருகின்றனர். அவர்களுக்கு விரைந்து சாதிசான்றிதழ் வழங்கக் கோரி, மார்க்ஸிஸ்ட் கம்யூனிஸ்ட் கட்சியினர் மற்றும் காட்டு நாயக்கர் சமூகத்தினை சேர்ந்த மக்கள் கோவில்பட்டி கோட்டாட்சியர் அலுவலகத்தினை முற்றுகையிட்டு தர்ணா போராட்டத்தில் ஈடுபட்டனர்.